钦定古今图书集成/明伦汇编/官常典/第743卷 > 孙克恕 王昌引
## 钦定古今图书集成/明伦汇编/官常典/第743卷 > 孙克恕 王昌引

按《明外史徐朝纲传》：“克恕，字推之，马平人。举于乡，历
官贵州副使，分巡思石道。安邦彦之乱，战死，有虎守
其骸不去，蛮人嗟异。事闻，赠太仆卿，赐祭葬，而嘉兴
人王昌引为贵阳同知，分理永宁卫事。天启元年，奢
崇明父子据永宁反，昌引被难，赠佥事，赐祭。庄烈帝
践阼，其子监生世骏言，贼踞永宁，臣父刺血草三揭”
缴印上官。以次年五月再拜自缢。贼“恨之，焚其尸，二
孙、一孙、女及仆婢十三人同日被害。乞如张振德、徐
朝纲例，优加恤典。”报可。